
Жуалы ауданы әкімінің өзіне жүктелген функциялары мен
міндеттерін орындауы жөніндегі есебі 


	«Қазақстан Республикасының жергілікті мемлекеттік басқару және                 өзін-өзі басқару туралы» Қазақстан Республикасының Заңының 6-бабына, «Әкімдердің мәслихаттар алдында есеп беруін өткізу туралы» Қазақстан Республикасы Президентінің 2006 жылғы 18 қаңтардағы №19 Жарлығына сәйкес Жуалы ауданы әкімі Мұртаза Жалғас Алижанұлының өзіне жүктелген функциялары мен міндеттерін орындауы жөніндегі есебін тыңдай және талқылай келе Жуалы аудандық мәслихаты ШЕШІМ ҚАБЫЛДАДЫ:
1. Жуалы ауданының әкімі Ж.А.Мұртазаның өзіне жүктелген функциялары мен міндеттерін орындау жөніндегі есебі назарға алынсын.
2. Аудан әкіміне:
1) бөлінген бюджеттік қаржылардың игерілуіне қатаң бақылау жасау, бюджетке түсімнің төмендеуіне жол бермеу;
2) еңбекке қабілетті тұрғындарды жұмыспен қамту, жаңа тұрақты жұмыс орындарын ашу;
3) аудан тұрғындарын орталықтандырылған ауыз сумен, табиғи газбен қамтамасыз ету, тұрғын үй-коммуналдық саласы, жолдың жағдайы және басқа да қызмет көрсету жөніндегі өзекті мәселелерді жүзеге асыру барысын қадағалап отыру;
4) агроөнеркәсіптік саланың құрылымды-технологиялық жаңғырту қарқынын үдете отырып, нарықтық инфрақұрылым дамуының деңгейін көтеру;
5) барлық салада инвестиция тарту жұмыстарын жүйелі жүргізу;
6) шағын және орта бизнесті дамытуды жан-жақты қолдау ұсынылсын.
3. Осы шешімнің орындалуын қадағалау аудандық мәслихаттың аудандық мәслихаттың әкімшілік-аумақтық құрылым, аумақты әлеуметтік-экономикалық дамыту, бюджет және жергілікті салықтар мәселелері, адамдардың құқығын қорғау жөніндегі тұрақты комиссиясына жүктелсін. 

